En 54-årig mand er kørt til hospitalet med politieskorte efter et solouheld.

En mand fra lokalområdet er kørt på traumecentret ved Aalborg Universitetshospital efter et alvorligt færdselsuheld ved Dronninglund. Manden, som er 54 år, er i overhængende livsfare efter færdselsuheldet. Han er kørt på hospitalet i ambulance med politieskorte. Solouheldet skete ved Geråvej et par kilometer øst for Dronninglund omkring klokken 14. Der var ikke andre, der kom til skade.